ซินเหวินเหลียนปัว

ซินเหวินเหลียนปัว  เป็นรายการข่าวท้องถิ่นที่นำเสนอในประเทศจีน ทั้งข่าวเศรษฐกิจ สังคม บ้านเมือง สถานการณ์ปัจจุบัน ต่างประเทศ เป็นต้น ออกอากาศด้วยภาษาจีนกลาง ผลิตรายการโดยสถานีวิทยุโทรทัศน์กลางแห่งประเทศจีน (CCTV) และออกอากาศผ่านทางช่องซีซีทีวี 1 โดยในเวลาออกอากาศจะมีช่องอื่น ๆ ที่ไม่ใช่ช่องของซีซีทีวีบางช่องในประเทศจีน และสถานีประจำมณฑลต่าง ๆ ของประเทศ ร่วมออกอากาศรายการนี้ไปพร้อมกันด้วย รายการนี้จึงถือเป็นรายการข่าวแห่งชาติของจีน และเป็นหนึ่งในรายการที่มีผู้ชมมากที่สุดในโลก ออกอากาศครั้งแรกเมื่อวันที่ 1 มกราคม พ.ศ. 2521
รายการดังกล่าวถูกใช้เป็นสื่อกลางในการประกาศและการประชุมของรัฐบาล การแสดงความเห็นในประเด็นทางเศรษฐกิจและนโยบายที่สำคัญ และกิจกรรมของผู้นำประเทศ รายการนี้สะท้อนให้เห็นถึงจุดยืนอย่างเป็นทางการของพรรคคอมมิวนิสต์จีนในประเด็นต่าง ๆ บางคนกล่าวหาว่ารายการดังกล่าวเป็นช่องทางให้พรรคเปิดเผยวาระทางการเมืองมากกว่าการตรวจสอบเหตุการณ์ข่าวสำคัญในวันนั้น ทำให้ถูกวิพากษ์วิจารณ์ทั้งในและต่างประเทศว่า ขาดความเป็นกลาง แม้ว่าความนิยมจะลดลง แต่ก็ยังเป็นรายการที่มีผู้ชมอย่างกว้างขวาง
== รูปแบบรายการ ==
เป็นรายการข่าว แต่ละครั้งของการออกอากาศจะใช้เวลาออกอากาศประมาณ 30 นาที ยกเว้นในบางกรณีที่มีเหตุการณ์สำคัญทั้งในประเทศจีนและต่างประเทศอาจจะใช้เวลาออกอากาศมากกว่านั้น ทุกครั้งของการออกอากาศจะใช้ผู้ประกาศข่าวสองคน โดยเป็นผู้ประกาศข่าวชายและผู้ประกาศข่าวหญิงอย่างละ 1 คน
=== โปรแกรมออกอากาศ (เวลาในประเทศจีน) ===
รายการนี้ออกอากาศครั้งแรกเมื่อวันที่ 1 มกราคม พ.ศ. 2521 ช่องซีซีทีวี 1 เวลาออกอากาศ 19.00 น.
ปรับรูปแบบรายการครั้งที่ 1 เริ่มออกอากาศเมื่อปี พ.ศ. 2534 ช่องซีซีทีวี 1 เวลาออกอากาศ 19.00 น. และช่องซีซีทีวี 2 ออกอากาศซ้ำเวลา 8.30 น.
ปรับรูปแบบรายการครั้งที่ 2 เริ่มออกอากาศเมื่อปี พ.ศ. 2538 ช่องซีซีทีวี 1 เวลาออกอากาศ 19.00 น. อย่างเดียว
ปรับรูปแบบรายการครั้งที่ 3 เริ่มออกอากาศเมื่อปี พ.ศ. 2543 ช่องซีซีทีวี 1 เวลาออกอากาศ 19.00 น. (เวลาจีน) และเพิ่มการออกอากาศซ้ำ ทางช่องซีซีทีวี-4 เวลา 2.00 ของวันถัดไป
ปรับรูปแบบรายการครั้งที่ 4 เริ่มออกอากาศเมื่อปี พ.ศ. 2546 ช่องซีซีทีวี 1 , ซีซีทีวี 13 เวลาออกอากาศ 19.00 น. (เวลาจีน) และออกอากาศซ้ำ ทางช่อง ซีซีทีวี-4 จากเดิมเวลา 2.00 น. เปลี่ยนเป็น 1.00 น.
ปรับรูปแบบรายการครั้งที่ 5 เริ่มออกอากาศเมื่อวันที่ 1 สิงหาคม พ.ศ. 2552 ช่อง ซีซีทีวี 4 จึงมีการเลื่อนการออกอากาศกลับมาเป็นเวลา 2.00 น. (เวลาจีน)
ปรับรูปแบบรายการครั้งที่ 6 เริ่มออกอากาศเมื่อวันที่ 1 มกราคม พ.ศ. 2561 ช่อง ซีซีทีวี 4 เพิ่มการออกอากาศซ้ำในเวลา 22.30 น. (เวลาจีน)
นอกจากนี้ ยังมีการออกอากาศซ้ำทางช่องซีซีทีวี-1 ในเวลาเช้า โดยแต่เดิมออกอากาศเวลา 6.24 น. (เวลาจีน) ต่อมาในปี พ.ศ. 2555 ได้เปลี่ยนเป็นเวลา 6.00 น. และ 4.55 น. ตามลำดับ 
== รายชื่อผู้ประกาศข่าว ==
=== ในปัจจุบัน ===
คัง ฮุย (ผู้ชาย, 康辉), เกิดในปี พ.ศ. 2513 สำเร็จการศึกษาจากสถาบันสื่อสารมวลชนปักกิ่ง ได้เป็นผู้ประกาศข่าวในปี พ.ศ. 2549
หลี่ จื่อเหมิง (ผู้ชาย, 李梓萌), เกิดในปี พ.ศ. 2521 สำเร็จการศึกษาจากสถาบันสื่อสารมวลชนปักกิ่ง ได้เป็นผู้ประกาศข่าวในปี พ.ศ. 2549
ไห่ เสีย (ผู้หญิง, 海霞)
กัว จื้อเจียน (ผู้หญิง, 郭志坚)
โอวหยัง เซื้ยดาน (ผู้หญิง, 欧阳夏丹)
กัง เฉียง (ผู้ชาย, 刚强)
=== ในอดีต ===
หลัว จิง (ผู้ชาย, 罗京) (ลาออก เพื่อจะไปรักษาโรคมะเร็งระยะสุดท้ายต่อจากนั้นเสียชีวิตลง)
สิง จื้อปิน (ผู้หญิง, 邢质斌) (ลาออก)
จาง หงหมิน (ผู้ชาย, 张宏民) (เป็นผู้เรียบเรียงข้อมูลข่าว; ลาออก)
หลี่ ซิวผิง (ผู้หญิง, 李修平) (เกษียณ)
หลี่ รุ่ยอิง (ผู้หญิง, 李瑞英) (เกษียณ)
หลาง หยุ่งฉวน (ผู้ชาย, 郎永淳) (ลาออก)
หวัง หนิง (ผู้ชาย, 王宁) (ลาออก)
==อ้างอิง ==
== แหล่งข้อมูลอื่น ==
เว็บไซต์ของรายการ 
รายการโทรทัศน์จีน
ซีซีทีวี
รายการโทรทัศน์ที่เริ่มออกอากาศตั้งแต่ พ.ศ. 2521